CELEX: 32010R0471
Language: mt
Date: 2010-05-31 00:00:00
Title: Regolament tal-Kummissjoni (UE) Nru 471/2010 tal- 31 ta’ Mejju 2010 li jemenda r-Regolament (KE) Nru 1235/2008, f’dak li għandu x’jaqsam mal-lista ta’ pajjiżi terzi li minnhom jeħtieġ li joriġinaw ċerti prodotti agrikoli miksubin mill-produzzjoni organika biex ikunu jistgħu jitqiegħdu fis-suq fl-Unjoni  (Test b’relevanza għaż-ŻEE)

1.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 134/1
            
         REGOLAMENT TAL-KUMMISSJONI (UE) Nru 471/2010
   tal-31 ta’ Mejju 2010
   li jemenda r-Regolament (KE) Nru 1235/2008, f’dak li għandu x’jaqsam mal-lista ta’ pajjiżi terzi li minnhom jeħtieġ li joriġinaw ċerti prodotti agrikoli miksubin mill-produzzjoni organika biex ikunu jistgħu jitqiegħdu fis-suq fl-Unjoni
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jħassar ir-Regolament (KEE) Nru 2092/91 (1) u b’mod partikolari l-Artikolu 33(2) tiegħu,
   Billi:
   
               (1)
            
            
               Skont l-Artikolu 33(2) tar-Regolament (KE) Nru 834/2007, l-Anness III għar-Regolament tal-Kummissjoni (KE) Nru 1235/2008 tat-8 ta' Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta’ prodotti organiċi minn pajjiżi terzi (2) stabbilixxa lista ta’ pajjiżi terzi li għandhom sistema ta’ produzzjoni u miżuri ta’ kontroll għall-produzzjoni organika rikonoxxuti bħala ekwivalenti għal dawk stipulati f'dak ir-Regolament. Fid-dawl ta’ applikazzjonijiet u informazzjoni ġodda li rċeviet il-Kummissjoni minn pajjiżi terzi mill-aħħar pubblikazzjoni tal-lista, għandhom jitqiesu ċerti modifikazzjonijiet u jiżdiedu jew jiddaħħlu fil-lista.
            
         
               (2)
            
            
               L-awtoritajiet Awstraljani infurmaw lill-Kummissjoni li entità waħda ta’ kontroll ġiet ristrutturata u bidlet isimha. L-awtoritajiet Awstraljani ppreżentaw lill-Kummissjoni l-garanziji meħtieġa biex jissodisfawha li l-entità ristrutturata ta’ kontroll tissodisfa l-kriterji stipulati fl-Artikolu 8(2) tar-Regolament (KE) Nru 1235/2008.
            
         
               (3)
            
            
               Ċerti prodotti agrikoli li jiġu importati mill-Ġappun, bħalissa qed jiġu kkummerċjalizzati fl-Unjoni skont ir-regoli tranżizzjonali stipulati fl-Artikolu 19 tar-Regolament (KE) Nru 1235/2008. Il-Ġappun bagħat talba lill-Kummissjoni biex jiġi inkluż fil-lista li hemm provvediment għaliha fl-Anness III għal dak ir-Regolament u bagħat l-informazzjoni meħtieġa skont l-Artikoli 7 u 8 ta' dak ir-Regolament. L-analiżi ta’ dik l-informazzjoni u d-diskussjoni ta’ wara mal-awtoritajiet Ġappuniżi wasslu għall-konklużjoni li, f’dak il-pajjiż, ir-regoli li jirregolaw il-produzzjoni u l-kontrolli tal-prodotti organiċi huma ekwivalenti għal dawk stabbiliti fir-Regolament (KE) Nru 834/2007. Il-Kummissjoni wettqet kontrolli fuq il-post dwar ir-regoli tal-produzzjoni u l-miżuri tal-kontroll attwalment applikati fil-Ġappun, kif previst fl-Artikolu 33(2) tar-Regolament (KE) Nru 834/2007. B'riżultat ta' dan, il-Kummissjoni għandha tinkludi l-Ġappun fil-lista provduta fl-Anness III għar-Regolament (KE) Nru 1235/2008.
            
         
               (4)
            
            
               Ir-Regolament (KE) Nru 1235/2008 għandu għalhekk jiġi emendat skont dan.
            
         
               (5)
            
            
               Il-miżuri provduti f'dan ir-Regolament huma skont l-opinjoni tal-Kumitat regolatorju dwar il-produzzjoni organika,
            
         ADOTTAT DAN IR-REGOLAMENT:
   Artikolu 1
   L-Anness III għar-Regolament (KE) Nru 1235/2008 huwa emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba’ jum mill-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta’ Mejju 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 189, 20.7.2007, p. 1.
   
      (2)  ĠU L 334, 12.12.2008, p. 25.
   
      ANNESS
      L-Anness III għar-Regolament (KE) Nru 1235/2008 huwa emendat kif ġej:
      
                  1.
               
               
                  Fil-punt 5 tat-test li jirrigwardja l-Awstralja, ir-raba’ inċiż jinbidel b’li ġej:
                  
                              “—
                           
                           
                              NASAA Certified Organic (NCO), www.nasaa.com.au”;
                           
                        
            
                  2.
               
               
                  Wara t-test li jirrigwarda l-Iżrael, jiddaħħal it-test li ġej:
                  “IL-ĠAPPUN
                  1.   Il-kategoriji tal-prodotti: 
                  
                              (a)
                           
                           
                              għelejjel mhux ipproċessati u materjal veġetattiv tal-propagazzjoni u żrieragħ għall-koltivazzjoni;
                           
                        
                              (b)
                           
                           
                              prodotti agrikoli pproċessati għall-użu bħala ikel komposti essenzjalment minn ingredjent wieħed jew aktar li joriġinaw mill-pjanti.
                           
                        2.   L-oriġini: prodotti tal-kategorija 1(a) u ingredjenti mkabbra b’mod organiku fil-prodotti tal-kategorija 1(b) li tkabbru fil-Ġappun.
                  3.   Standards tal-produzzjoni: Japanese Agricultural Standard for Organic Plants (Notifika Nru. 1605 tal-MAFF tas-27 ta' Ottubru 2005), Japanese Agricultural Standard for Organic Processed Foods (Notifika Nru 1606 tal-MAFF tas-27 ta' Ottubru 2005).
                  4.   L-Awtoritajiet Kompetenti: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html u Food and Agricultural Materials Inspection Center (FAMIC), www.famic.go.jp
                  5.   Entitajiet ta’ kontroll: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Entitajiet ta’ ċertifikazzjoni: bħal fil-punt 5.
                  7.   Tul taż-żmien tal-inklużjoni: It-30 ta’ Ġunju 2013.”.